Recommended byColombia
గత ఎపిసోడ్‌లో ఏం జరిగిందంటే...
కాంతమ్మ.. భోజనం దగ్గర కూర్చున్నవాళ్లతో.. ‘మాతో సంబంధం కలకాలం ఉండాలనుకుంటే ఒక్క మెతుకు కూడా ఉండకుండా తినాలి’ అంటుంది. దాంతో అమ్ములు భరత్‌కి కావాలనే కంచెం నిండా అన్నం పెట్టి.. తినక తప్పని పరిస్థితి కలిపిస్తుంది. దాంతో భరత్ వదిలిపెట్టకుండా తిని చాలా ఇబ్బంది పడతాడు. తర్వాత ‘అంకిత్‌గాడ్ని చంపేయడం మాత్రం పక్కా’ అంటూ అమ్ములుతో చాటుగా మరోసారి ఛాలెంజ్ చేస్తాడు. అమ్ములు భరత్ లెక్కచేయకుండా వెళ్లిపోతుంది. ఇంట్లో అంతా దీపావళి పండుగ హడావుడిలో ఉంటారు. నందిని కూడా సీనయ్య ఫ్యామిలీతో బాగా కలిపిపోవడంతో పాటూ.. వసంత(అమ్ములు అక్క) చేసిన కట్నం గొడవతో.. లక్కీకి సగం ఆస్తి వాటా ఇస్తామని చెబుతుంది. దాంతో సరయూ, కళావతులు షాక్ అవుతారు.
355 ఎపిసోడ్‌లో హైలైట్స్‌..
దీపావళికి దీపాలు పెడతారు ఇళ్లంతా. అయితే ఒక దీపం ఆరిపోతుంటే.. ఇటు నుంచి అమ్ములు, అటు నుంచి అంకిత్ దాన్ని ఆరిపోకుండా ఆపుతారు. తర్వాత అంకిత్ అమ్ములు కళ్లలోకి చూస్తే.. ‘ఈ దీపం లానే మన ప్రేమని కూడా మనమే కాపాడుకోవాలి అమ్ములూ’ అంటాడు. అమ్ములు చిలిపిగా నవ్వుతూ మౌనంగా వెళ్లిపోతుంది. అయితే అదంతా చూసిన భరత్ కుళ్లుకుంటాడు. కోపంతో చూస్తూ ఉంటారు. ఇంతలో సీనయ్యా.. ‘దీపావళి పటాసులు మా అల్లుడే మొదలుపెట్టాలి..’ అంటూ భరత్‌ని పిలుస్తూ ఉంటారు. అయితే భరత్ కావలనే.. ‘అమ్ములు దగ్గరకు వెళ్లి.. సీనయ్య ఇచ్చిన పటాస్‌ను చూపిస్తూ ఇది బాంబ్.. దీన్ని నీ అంకిత్‌తో కాలిపిస్తాను’ అంటాడు.
Read Also: మీరు ‘మౌనరాగం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఇవిగో!
అమ్ములు టెన్షన్ పడుతూనే ఉంటుంది. ఇంతలో అంకిత్‌ని పిలిచి కాల్చరా అంటూ భరత్ ఇచ్చేస్తాడు. దాంతో అంకిత్ దాన్ని కాలుస్తాడు. ఏం కాదు. అయితే అమ్ములు దగ్గరకు వెళ్లిన భరత్.. ‘బాగానే టెన్షన్ పడుతున్నావ్.. ఇలానే భయపడుతూ ఉండు’ అంటూ ఛాలెంజ్ మరోసారి గుర్తు చేస్తాడు. ఇంతలో సీనయ్య అమ్ముల్ని తీసుకుని వెళ్లి.. దగ్గరుండి మందులు కాల్పించి చాలా హ్యాపీగా ఉంటారు. అమ్ములు చాలా నవ్వుతూ ఆనందంగా ఉంటుంది. సరిగ్గా అప్పుడే భరత్ మరోసారి అమ్ములు దగ్గరకు వచ్చి.. ‘చూడు.. అటు నీ అంకిత్ చేతిలో ఉన్న బాంబ్.. అది నిజంగానే పెద్ద బాంబ్.. ఈసారి వాడి చావు పక్కా’ అని చెప్పి.. ‘రేయ్ అంకిత్ దాన్ని త్వరగా కాల్చరా..’ అంటాడు. అమ్ములు టెన్షన్ పడుతున్న సమయంలో అంకిత్ దాన్ని వెలిగిస్తాడు.
వెంటనే అమ్ములు అంకిత్‌ని లాగడానికి ముందుకి వెళ్తుంటే.. ఎవరూ చూడకుండా భరత్తే అమ్ముల్ని పక్కు లాగేసి.. అంకిత్.. ఆ బాంబ్ దగ్గర నుంచి తోసేసి అంకిత్‌ని ఆ ప్రమాదం నుంచి తప్పిస్తాడు. ఆ ప్రయత్నంలో భరత్‌కి దెబ్బలు కూడా తగులుతాయి. అంతా చాలా కంగారు పడతారు. సీనయ్య అయితే కళ్లనీళ్లు పెట్టుకుంటాడు. ‘ఎందుకు అలా చేశావ్? ఏం జరిగింది?’ అంటూ అంతా భరత్‌ని ఆరా తీయడంతో.. ‘అంకిత్‌కి ఆ బాంబ్ ప్రభావం తెలియక చాలా దగ్గరగా ఉన్నాడు. అందుకే వాడ్ని కాపాడాలని ఇలా చేశాను. అంకిత్‌కి ఏమైనా అయితే నేను తట్టుకోలేను. వాడు నా ప్రాణ స్నేహితుడు’ అంటూ డైలాగ్స్ కొట్టేసరికి.. నందినితో సహా అంతా భరత్ మాటలు నమ్మేస్తారు. చివరికి అంకిత్ కూడా షాక్‌లో ఉండిపోతాడు. భరత్‌ని నమ్మినట్లుగానే ఉంటాడు.
నందిని అయితే భరత్ అంకిత్‌కి ఇచ్చే విలువకు కళ్లనీళ్లతో థ్యాంక్స్ కూడా చెబుతుంది. అమ్ములు మాత్రం చాలా మౌనంగా భరత్ చేసే మోసాన్ని చూస్తూనే ఉండిపోతుంది. నందిని వాళ్లు వెళ్లిపోయిన తర్వాత.. అమ్ములు దగ్గరకు వెళ్లిన భరత్.. ‘చూశావా? నేను చెడ్డవాడ్ని అని అందరికీ చెప్పాలనుకున్నావ్.. కానీ నేను అందరికీ గొప్పవాడిగా మారిపోయాను.. ఇప్పటికైనా నువ్వు ఓడిపోయానని ఒప్పుకో.. నేను అంతా ఆపేస్తాను’ అంటాడు. అమ్ములు చాలా కోపంగా చూస్తూ.. తల అడ్డంగా ఊపి వెళ్లిపోతుంది. సీనయ్య అయితే తన అల్లుడు భరత్.. అంకిత్‌కోసం చేసిన ప్రయత్నాన్ని తలుచుకుని తలుచుకుని ఎంత మంచి అల్లుడు దొరికాడో అని పొంగిపోతూ ఉంటాడు. అమ్ములు మాత్రం ఏ చెప్పలేని స్థితిలో అలానే ఉండిపోతుంది. మరిన్ని వివరాలు తరువాయి భాగంలో చూద్దాం! మౌనరాగం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.